CELEX: 62017TN0706
Language: lt
Date: 2017-10-11 00:00:00
Title: Byla T-706/17: 2017 m. spalio 11 d. pareikštas ieškinys byloje UP / Komisija

8.1.2018   
            
            
               LT
            
            
               Europos Sąjungos oficialusis leidinys
            
            
               C 5/49
            
         2017 m. spalio 11 d. pareikštas ieškinys byloje UP / Komisija
   
   (Byla T-706/17)
   (2018/C 005/67)
   Proceso kalba: prancūzų
   
      Šalys
   
   
      Ieškovė: UP, atstovaujama advokato M. Casado García-Hirschfeld
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti šį ieškinį priimtinu ir pagrįstu;
            
         dėl to:
   
               —
            
            
               panaikinti balandžio 26 d. sprendimą, kuriuo Žmogiškųjų išteklių GD nepatenkino ieškovės prašymo leisti dirbti ne visą darbo dieną dėl sveikatos būklės;
            
         
               —
            
            
               prireikus panaikinti 2017 m. liepos 12 d. sprendimą, kuriuo atmestas skundas;
            
         
               —
            
            
               priteisti dėl šių sprendimų ieškovės patirtą turtinę ir neturtinę žalą, įvertintą 8 800 eurų suma, paliekant teisę perskaičiuoti;
            
         
               —
            
            
               priteisti iš atsakovės visas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi vienu pagrindu, kurį sudaro dvi dalys:
   Pirmoji dalis grindžiama vienodo požiūrio ir nediskriminavimo principų bei teisės būti išklausytai pažeidimu, nes paskyrimų tarnyba rėmėsi teisės aktais, kuriais reglamentuojami kitokie nei ieškovės atvejai, jos neišklausė ir neleido jai pateikti savo pastabų, galinčių daryti įtakos ketinamo priimti sprendimo turiniui, ir dėl to pažeidė jos teises į gynybą.
   Antroji dalis grindžiama gero administravimo principo ir rūpestingumo pareigos pažeidimu, taip pat paskyrimų tarnybos padaryta akivaizdžia faktinių aplinkybių vertinimo klaida, nes ji galėjo nedarbingumo išmoką vertinti atsižvelgdama į Bendrosiose taisyklėse įtvirtintas bendrąsias kompensavimo taisykles. Ieškovė teigia, kad jokia teisės aktų nuostata nedraudžiama, kad minėtos išmokos būtų mokamos prie pajamų, gaunamų vykdant profesinę veiklą, nes jos sveikatos būklė ir nedarbingumo laipsnis neatitinka tarnautojų statute numatytų medicininių invalidumo kriterijų.